దేశవ్యాప్తంగా సంచలన విజయం సాధించిన ‘బాహుబలి’ సినిమాలో అతి కీలకపాత్ర ‘శివగామి’. ఈ పాత్ర కోసం శ్రీదేవిని సంప్రదించి.. చివరకు రమ్యకృష్ణను తీసుకున్నారు. ఆ పాత్రలో రమ్యకృష్ణ జీవించింది. అద్భుత నటనతో ఆ పాత్రకు ప్రాణం పోసింది. దాదాపు ఇదే కథను బుల్లితెరపై ‘ఆరంభ్’ పేరుతో సీరియల్గా చేస్తున్నారు. కుంతల దేశ రాణి దేవసేన పాత్ర ఈ సీరియల్కు కీలకం. ఈ సీరియల్లో ‘శివగామి’గా మధుబాల నటిస్తున్నట్టు సమాచారం.మధుబాల, రమ్యకృష్ణ మంచి స్నేహితులు. వీరిద్దరూ కలిసి రాఘవేంద్రరావు దర్శకత్వం వహించిన ‘అల్లరి ప్రియుడు’ సినిమాలో కలిసి నటించిన విషయం తెలిసిందే. తాజాగా ‘శివగామి’ పాత్ర గురించి మాట్లాడింది మధుబాల. ‘శివగామి పాత్ర రమ్యకృష్ణకే రాసుంది. ఆ పాత్రలో రమ్య ఎలా ఒదిగిపోయిందో ప్రత్యేకంగా చెప్పాల్సిన పనిలేదు. ఆమె అద్భుతమైన నటి. ఎలాంటి పాత్రలోనైనా పరకాయ ప్రవేశం చేసే నైపుణ్యం ఆమెకే సొంతం. అందుకోసం ఆమె ఎంతో తపన పడుతుంద’ని చెప్పింది మధుబాల.
desavyaaptamgaa sanchalana vijayam saadhinchina ‘bahubali’ cinemalo athi keelakapatra ‘sivagami’. ee paatra kosam sridevini sampradinchi.. chivaraku ramyakrishnanu teesukunnaru. aa paatralo ramyakrishna jeevinchindi. adbhuta natanatho aa paatraku praanam posindi. daadaapu ide kathanu bulliterapai ‘aarambh’ paerutho seeriyalga chestunnaru. kuntala desha raani devasena paatra ee seeriyalku keelakam. ee seeriyallo ‘sivagami’gaa madhubaala natistunnattu samacharam.madhubaala, ramyakrishna manchi snehitulu. veeriddaruu kalisi raghavendrarao darsakatvam vahinchina ‘allari priyudu’ cinemalo kalisi natinchina vishayam telisinde. taajaagaa ‘sivagami’ paatra gurinchi matladindi madhubaala. ‘sivagami paatra ramyakrishnake rasundi. aa paatralo ramya ela odigipoyindo pratyekamgaa cheppaalsina paniledu. aame adbhutamaina nati. elanti paatraloonainaa parakaya pravesam chese naipunyam aameke sontam. andukosam aame entho tapana padutunda’ni cheppindi madhubaala.